Z A P I S N I K
41. sjednice Vijeća Mjesnog odbora “Nadbiskup Antun Bauer“
održane dana 26. kolovoza 2024. g. s početkom u 20.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina,  Ante Barišić i Goranka Tropčić Zekan.
Predsjednica Vijeća Mjesnog odbora pozdravlja sve prisutne i konstatira da su prisutni svi  članovi/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 40. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 40. sjednice Vijeća Mjesnog odbora.
Predsjednica Vijeća otvara raspravu o Dnevnom redu 41. sjednice Vijeća Mjesnog odbora, te predlaže dopunu dnevnog reda, što članovi Vijeća jednoglasno prihvaćaju i donose sljedeći:
                                                                 DNEVNI  RED
1. [bookmark: _Hlk161991580][bookmark: _Hlk176887311]Zaključak o izmjeni Plana potreba Mjesnog odbora „Nadbiskup Antun Bauer“ za 2024.-donošenje zaključka

2. [bookmark: _Hlk176887399]Problem s pješačkim prijelazom u Bauerovoj kod kbr.21 (križanje Breščenskog – Lopašićeva)  -donošenje zaključka

3. Pitanja, prijedlozi i razno

Ad 1. Prijedlog Zaključka o izmjeni Plana potreba Mjesnog odbora „Nadbiskup Antun Bauer“ za 2024.-donošenje zaključka
Članovi vijeća raspravljali su dostavljenim materijalima, te su nakon kraće rasprave jednoglasno donijeli slijedeći:
ZAKLJUČAK

	Na temelju članka 99. stavka 1. točke 5  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora "Nadbiskup Antun Bauer"  ( od 24.travnja 2023.) ,Vijeće Mjesnog odbora "Nadbiskup Antun Bauer" , na  41. sjednici, 26.kolovoza 2024., donijelo je 

	ZAKLJUČAK O IZMJENI PLAN 
potreba za aktivnostima, programima i projektima unapređenja kvalitete života građana 
Mjesnog odbora "Nadbiskup Antun Bauer" u 2024.

	Članak 1.

	U Planu potreba za aktivnostima, programima i projektima unapređenja kvalitete života građana Mjesnog odbora "Nadbiskup Antun Bauer" KLASA: 024-08/24-003/177, URBROJ: 251-13-11-1/007-24-03 od 22. siječnja 2024.članak 2. mijenja se i glasi:

	

	Članak 2.

	Planirana sredstva iz članka 1. u Mjesnom odboru, u ukupnom iznosu od  3.000  eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Filmske večeri na otvorenom u Parku Bartula Kašića, pod sloganom "Nek' oživi dobri
duh zagrebačkih kina"

	Opis aktivnosti  
	Projekcije filmova radili bi u suradnji sa KIC-om. Manifestaciju bismo organizirali zajedno s Mjesnim odborima "Pavao Šubić", "Kralj Zvonimir, "Nadbiskup Antun Bauer"" i "Petrova"

	Cilj(evi) aktivnosti 
	Filmske  večeri posvećene nekadašnjim kultnim kinima u našem kvartu - Kino Studio
u Vlaškoj, Kino Partizan na Kvatriću i Kino Mosor u Zvonimirovoj, te promicanje 
kulture 

	Datum održavanja
	početak rujna 2024.

	Procijenjena vrijednost  
	1.500,00 EUR

	 

	2. SPORT I REKREACIJA 

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
3. Sportske aktivnosti za djecu i odrasle

	Cilj(evi) aktivnosti 
	Poticanje građana (djeca i odrasli) na rekreativno bavljenje sportom

	Datum održavanja
	Svibanj 2024.

	Procijenjena vrijednost  
	410 EUR

	 

	3. ODGOJ I OBRAZOVANJE

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
4. Performativno-edukativni program s ciljem borbe protiv grafita "Od šaranja do stvaranja"
5. Edukacija građana o oblicima participiranja

	Cilj(evi) aktivnosti 
	Osviješćivanje građana, posebice mladih, da su grafiti vandalizam, te da postoje drugačiji načini izražavanja. Edukacija građana i primjeri o građanskoj participaciji.

	Datum održavanja
	Svibanj 2024.

	Procijenjena vrijednost  
	439 EUR

	 

	 

	4. OČUVANJE OKOLIŠA I ODRŽIV RAZVOJ

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
5. Mali razgovori o energetskoj učinkovitosti i borbi protiv klimatskih promjena pod nazivom: "Što ja mogu učiniti i da li je već kasno?"
6. Osviješćivanje građana (djece, mladih i odraslih) o potrebi čuvanja kvarta (zgrade, ulice, parkovi,....) od uništavanja, onečišćenja i ostaloga. Biti će povezano s aktivnosti navedenom pod 1.1. (Društveni život i kultura) i 3.4. (Odgoj i obrazovanje)

	Cilj(evi) aktivnosti 
	Promoviranje očuvanja okoliša i održivog razvoja

	Datum održavanja
	Svibanj 2024.

	Procijenjena vrijednost  
	104 EUR

	 

	
	





Ad. 2. 	Problem s pješačkim prijelazom u Bauerovoj kod kbr.21 (križanje Breščenskog – Lopašićeva)  -donošenje zaključka

Članovi vijeća raspravljali su ponovno o prometnoj problematici u vezi situacije s poješačkim prijelazom u Bauerovoj ulici kod kućnog broja 21 (križanje Brešćenskog i Lopašićeve), ponukani stalnim pritužbama građana na izuzetno nesiguran prijelaz za pješake, radi prebrze i neodgovorne vožnje mnogih vozača. 
Članovi Vijeća su se prisjetili da su već na 2. sjednici Vijeća donijeli Zaključak kojim se tražilo postavljanje uspornika ili uzdignute plohe na tom križanju. Tema je nadalje kontinuirano prisutna na mnogim našim sjednicama, poput 3. sjednice, 4. sjednice, 9. sjednice, 12. sjednice, 15. sjednice, 16. sjednice i kasnije mnogim drugim sjednicama.
Na 12. sjednici raspravljali smo o negativnom odgovoru kojeg smo dobili za postavljanje uspornika od strane nadležnog gradskog ureda, a koji se pri tome pozvao na izvršenu prometno-sigurnosnu analizu koja je pokazala da ne postoji potreba za izmjenom postojeće regulacije prometa u zoni predmetnog raskrižja, te smo zatražili tu studiju na uvid. Nikada je nismo dobili.
Na 15. sjednici ponovno donosimo Zaključak kojim se traži odgovarajuće tehničko rješenje za smirivanje prometa na tom križanju, a na 16. sjednici raspravljamo o Izvještaju o prometnim nesrećama koji smo zatražili od PU Zagrebačke i u kojemu se navodi da je u vremenskom periodu od 1.1.2010 do 31.5.2022. evidentirane 32 prometne nesreće u kojima je, osim materijalne štete, bilo 15 ozlijeđenih osoba. Uz napomenu da su u dvije prometne nesreće ozlijeđeni i pješaci, a ne samo vozači/putnici u vozilima koja su sudjelovala u nesrećama.
Stoga na 16. sjednici ponovo ističemo i izričito tražimo da se hitno provede naš Zaključak donesen na 15. sjednici dana 30.6.2022. godine.
Temeljem istoga, Gradski ured za obnovu, izgradnju, prostorno uređenje, graditeljstvo, komunalne poslove i promet dana 21.2.2023. godine donosi Rješenje o dopuni prometne signalizacije za zonu raskrižja Ulice Antuna Bauera s Ulicom Šandora Brešćenskog i Ulicom Radoslava Lopašića, koje je i provedeno nekoliko mjeseci kasnije.

Obzirom da je od tada proteklo nešto više od godine dana, Vijećnici jednoglasno zaključuju da poduzete radnje nisu značajnije povećale sigurnost pješaka na predmetnom križanju, te jednoglasno donose slijedeći:

ZAKLJUČAK
           
I. Vijeće Mjesnog odbora traži nadležni gradski Ured postavljanje uspornika motornog prometa ili uzdignute plohe s ciljem usporavanja motornog prometa na pješačkom prijelazu u Bauerovoj kod k.b. 21. Vozila se redovito kreću neprimjereno velikom brzinom u obje prometne trake, pri tom se nerijetko uopće ne zaustavljaju ili čak zaobilaze pješake na pješačkom prijelazu i time svakodnevno dovodeći živote ljudi u veliku opasnost. 

II. Ovaj se zaključak dostavlja Vijeću Gradske četvrti Donji grad


Ad. 3. 	Pitanja, prijedlozi i razno

Nije bilo pitanja ni prijedloga.


Sjednica je završila u 21.30.
Zapisnik vodila: Goranka Tropčić Zekan

KLASA: 024-08/24-003/1718 
URBROJ:251-13-11-1/007-24-2 


Zagreb, 26. kolovoza 2024.

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r. 
